PMIndiaData/PMIndiaSum huggingface dataset:
তামিলনাড়ুর প্রাক্তন মুখ্যমন্ত্রী ডঃ এম করুণানিধির প্রয়াণে কেন্দ্রীয় মন্ত্রিসভার শোক প্রকাশ

প্রধানমন্ত্রী শ্রী নরেন্দ্র মোদীর পৌরহিত্যে বৃহস্পতিবার (৯ আগস্ট) কেন্দ্রীয় মন্ত্রিসভার বৈঠকে তামিলনাডুর প্রাক্তন মুখ্যমন্ত্রী ডঃ এম করুণানিধির প্রয়াণে শোক প্রকাশ করা হয়। উল্লেখ করা যেতে পারে, ডঃ করুণানিধি চেন্নাইয়ের কাবেরি হাসপাতালে গত ৭ আগস্ট প্রয়াত হন। কেন্দ্রীয় মন্ত্রিসভা তাঁর স্মৃতির উদ্দেশে দু মিনিট নীরবতা পালন করে এবং একটি শোক প্রস্তাব গ্রহণ করে। শোক প্রস্তাবের বিষয় নিম্নরূপ – কেন্দ্রীয় মন্ত্রিসভা তামিলনাড়ুর প্রাক্তন মুখ্যমন্ত্রী ডঃ এম করুণানিধির দুঃখদায়ক প্রয়াণে গভীর শোক প্রকাশ করছে। চেন্নাইয়ের কাবেরি হাসপাতালে ৭ আগস্ট তিনি প্রয়াত হন। তাঁর প্রয়াণে দেশ একজন প্রবীণ ও বিশিষ্ট নেতাকে হারাল। যাঁকে স্নেহবশত ‘কলাইগনার’ বলা হ’ত। নাগাপাট্টিনাম জেলার থিরুক্কুভালাই গ্রামে ১৯২৪ সালে ৩ জুন তিনি জন্মগ্রহণ করেন। তামিলনাড়ুর রাজনীতিতে সুদীর্ঘ কর্মজীবনে তিনি সার্বজনিক ও রাজনৈতিক ক্ষেত্রে বহু গুরুত্বপূর্ণ পদে কাজ করেছেন। ১৯৫৭ সালের নির্বাচনে কুলিথালাই আসন থেকে জয়ী হয়ে তিনি তামিলনাড়ু বিধানসভায় প্রবেশ করেন। তখন তাঁর বয়স ছিল ৩৩। ১৯৬৭ সালে তামিলনাড়ু সরকারে তিনি মন্ত্রীত্ব পান। এরপর, ১৯৬৯ সালে প্রথমবার তিনি রাজ্যের মুখ্যমন্ত্রী হন। তিনি পাঁচ বার তামিলনাড়ুর মুখ্যমন্ত্রী পদে দায়িত্ব পালন করেছেন। রাজনৈতিক জীবনের পাশাপাশি, তিনি তামিল চলচ্চিত্রের জনপ্রিয় চিত্রনাট্যকার ছিলেন। দ্রাবিড় আন্দোলনের আদর্শগুলি প্রচারের জন্য তিনি চলচ্চিত্রকে হাতিয়ার হিসাবে ব্যবহার করেন। ডঃ করুণানিধি তাঁর লেখনীগুণ ও সুবক্তা হিসাবেও জনপ্রিয় ছিলেন। তামিল সাহিত্যে তাঁর গভীর অবদান রয়েছে। সেই সঙ্গে কবিতা, চিত্রনাট্য, উপন্যাস, আত্মজীবনী, নাটক, সংলাপ ও সিনেমার গান রচনার ক্ষেত্রেও তিনি স্বতন্ত্র পরিচয় রেখেছিলেন। তাঁর প্রয়াণে তামিলনাড়ুর মানুষ একজন জনপ্রিয় নেতাকে হারাল। কেন্দ্রীয় মন্ত্রিসভা সরকার ও সমগ্র জাতির পক্ষ থেকে ডঃ করুণানিধির শোক-সন্তপ্ত পরিবার ও তামিলনাড়ুর জনগণের প্রতি সমবেদনা প্রকাশ করেছে।
দীপাবলি উপলক্ষ্যে সকলকে প্রধানমন্ত্রীকে শুভেচ্ছা

নতুনদিল্লি, ৪ঠা নভেম্বর, ২০২১ প্রধানমন্ত্রী শ্রী নরেন্দ্র মোদী দীপাবলি উপলক্ষ্যে জনসাধারণকে শুভেচ্ছা জানিয়েছেন। এক ট্যুইট বার্তায় প্রধানমন্ত্রী বলেছেন, “ দীপাবলির এই পবিত্র তিথিতে দেশবাসীকে আন্তরিক শুভেচ্ছা জানাই। এই উৎসব আপনাদের সকলের জীবনে সুখ, সমৃদ্ধি ও সৌভাগ্য নিয়ে আসুক সেই কামনা করি। “ /
ভারত ও মালাউই-র মধ্যে অপরাধীদের প্রত্যাবর্তন চুক্তি স্বাক্ষরে কেন্দ্রীয় মন্ত্রিসভার অনুমোদন

প্রধানমন্ত্রী শ্রী নরেন্দ্র মোদীর পৌরহিত্যে অনুষ্ঠিত কেন্দ্রীয় মন্ত্রিসভার বৈঠকে আজ (২৪ অক্টোবর) ভারত ও মালাউই-র মধ্যে অপরাধীদের প্রত্যাবর্তন চুক্তির অনুমোদন ও স্বাক্ষরে সায় জানানো হয়েছে। এই চুক্তির ফলে মালাউই থেকে আগত এবং সে দেশে আশ্রয় নেওয়া সন্ত্রাসবাদী, আর্থিক কেলেঙ্কারিতে যুক্ত অপরাধী ও অন্যান্য অপরাধীদের প্রত্যাবর্তনের ক্ষেত্রে একটি আইনি কাঠামো তৈরি হবে। /
জ্যোতির্বিজ্ঞান ক্ষেত্রে ভারত-থাইল্যান্ড মউ অনুমোদিত

প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভাকে জ্যোতির্বিদ্যা,জ্যোতির্বিজ্ঞান,আবহ-বিজ্ঞান ক্ষেত্রে ভারত এবং থাইল্যান্ডের মধ্যে সহযোগিতা বিষয়ক মউ সম্পর্কে অবহিত করা হল। এই মউ-এর ফলে বৈজ্ঞানিক আদানপ্রদান,প্রশিক্ষণ বাড়িয়ে বৈজ্ঞানিক পরিকাঠামো যৌথভাবে ব্যবহার করে মানবসম্পদ উন্নয়ন এবং নতুন বিজ্ঞান গবেষণা করা হবে। ২০১৮-র নভেম্বরে এই মউটি স্বাক্ষরিত হয়।
হিউস্টনে ২২ সেপ্টেম্বর ভারতীয় সম্প্রদায়ের অনুষ্ঠানে রাষ্ট্রপতি ডোনাল্ড জে ট্রাম্পের অংশগ্রহণকে স্বাগত জানালেন প্রধানমন্ত্রী নরেন্দ্র মোদী

মার্কিন যুক্তরাষ্ট্রে টেক্সাসের হিউস্টনে আগামী ২২ সেপ্টেম্বর ভারতীয় সম্প্রদায়ের অনুষ্ঠানে রাষ্ট্রপতি ডোনাল্ড জে ট্রাম্পের অংশগ্রহণের খবরে প্রধানমন্ত্রী শ্রী নরেন্দ্র মোদী সন্তোষ প্রকাশ করেছেন। উল্লেখ করা যেতে পারে আগামী ২২ সেপ্টেম্বর হিউস্টনে এনআরজি স্টেডিয়ামে মার্কিন যুক্তরাষ্ট্রে বসবাসকারী ভারতীয়রা প্রধানমন্ত্রী শ্রী নরেন্দ্র মোদীকে নিয়ে ‘হাউডি মোদী- শেয়ার্ড ড্রিমস, ব্রাইট ফিউচার’ শীর্ষক অনুষ্ঠানের আয়োজন করেছে। এই অনুষ্ঠানে রাষ্ট্রপতি ট্রাম্পের অংশগ্রহণ প্রসঙ্গে প্রধানমন্ত্রী মোদী বলেন, দুই দেশের মধ্যে বিশেষ বন্ধুত্বের দিকটিই তাঁর সৌজন্যমূলক যোগদানের মাধ্যমে প্রতিফলিত হয়। শ্রী মোদী আরও বলেছেন, অনুষ্ঠানে রাষ্ট্রপতি ট্রাম্পের যোগদান ভারত-মার্কিন দ্বিপাক্ষিক সহযোগিতার সুদৃঢ়তা এবং সেদেশের আর্থ-সামাজিক ক্ষেত্রে ভারতীয় সম্প্রদায়ের অবদানকেই প্রতিফলিত করে। আজ, হোয়াইট হাউসের পক্ষ থেকে জারি করা এক প্রেস বিজ্ঞপ্তিতে ভারতীয় সম্প্রদায়ের ওই অনুষ্ঠানে রাষ্ট্রপতি ট্রাম্পের অংশগ্রহণের বিষয়টি সুনিশ্চিত করা হয়েছে। বিজ্ঞপ্তিতে এই অনুষ্ঠানের গুরুত্ব সম্পর্কে বলা হয়েছে, বিশ্বের সবথেকে পুরানো এবং বৃহত্তম গণতান্ত্রিক দুই দেশের মধ্যে কৌশলগত অংশিদারিত্ব তথা সহযোগিতা ও বাণিজ্যিক সম্পর্ককে আরও গভীরতর করার বিভিন্ন বিষয় নিয়ে আলোচনার প্রেক্ষিতে এ ধরণের অনুষ্ঠান মানুষের সঙ্গে মানুষের যোগাযোগকে আরও নিবিড় করার সুযোগ করে দেয়। হিউস্টনের এনআরজি স্টেডিয়ামে আয়োজিত ভারতীয় সম্প্রদায়ের এই অনুষ্ঠানে ৫০ হাজারেরও বেশি মানুষ উপস্হিত থাকবেন বলে মনে করা হচ্ছে।
ডঃ রাজেন্দ্রপ্রসাদের জন্মবার্ষিকীতে শ্রদ্ধা নিবেদন প্রধানমন্ত্রীর

দেশের প্রথম রাষ্ট্রপতি ডঃ রাজেন্দ্র প্রসাদের জন্মবার্ষিকীতেশ্রদ্ধা নিবেদন করলেন প্রধানমন্ত্রী শ্রী নরেন্দ্র মোদী। শনিবার এক বার্তায় তিনিবলেছেন ডঃ রাজেন্দ্র প্রসাদেরজন্মবার্ষিকীতে প্রণাম। এক গুরুত্বপূর্ণ সময়ে নেতৃত্ব ও অনুপ্রেরণাদানের জন্যসমগ্র জাতি তাঁর কাছে ঋণী।
ইন্ডিয়া পোস্ট পেমেন্টস্‌ ব্যাঙ্ক স্থাপনের প্রস্তাবে কেন্দ্রীয় মন্ত্রিসভার সম্মতি

ইন্ডিয়া পোস্ট পেমেন্টস্‌ ব্যাঙ্ক (আই পি পি বি)স্থাপনের প্রস্তাবে অনুমোদন দিল কেন্দ্রীয় মন্ত্রিসভা। বুধবার প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত মন্ত্রিসভার বৈঠকে ডাক দপ্তরের অধীনে একটি রাষ্ট্রায়ত্ত সংস্থা হিসেবে এই ব্যাঙ্ক স্থাপনের প্রস্তাবে সম্মতি দানের সিদ্ধান্ত গৃহীত হয়। প্রস্তাবিত এই ব্যাঙ্কটি গড়ে উঠবে কেন্দ্রীয় সরকারের ১০০ শতাংশ ইক্যুয়িটির ভিত্তিতে। আই পি পি বি স্থাপনের প্রকল্পটি সম্পূর্ণ করতে ব্যয় হবে ৮০০ কোটি টাকার মতো। এই প্রকল্প রূপায়ণের ফলে লাভবান হবেন দেশের সমস্ত নাগরিক; দেশের যে ৪০ শতাংশ মানুষ এখনও প্রথাগত ব্যাঙ্ক পরিষেবার আওতার বাইরে থেকে গেছেন, তাঁরা বিশেষভাবে এর সুফল ভোগ করবেন। আগামী বছরের মার্চের মধ্যে ব্যাঙ্ক স্থাপনের প্রয়োজনীয় ছাড়পত্র দেওয়া হবে শীর্ষ ব্যাঙ্কের পক্ষ থেকে। ঐ বছরই সেপ্টেম্বর মাস নাগাদ সারা দেশের ৬৫০টি পেমেন্টস্‌ শাখার মাধ্যমে গ্রাহক পরিষেবা দেওয়ার কাজ শুরু হবে। এই ব্যাঙ্কের সঙ্গে যুক্ত ডাকঘর এবং মোবাইল, এ টি এম ইত্যাদি সহ অত্যাধুনিক প্রযুক্তির চ্যানেলগুলির মারফৎ-ও এই পরিষেবার সুযোগ পাওয়া যাবে।
প্রধানমন্ত্রী জনগণকে পর্যটনের সময় সীমা দর্শনে নাদাবেট সহ অন্য সীমান্ত এলাকা ঘুরে দেখার আহ্বান জানিয়েছেন

নয়াদিল্লি, ০৫ নভেম্বর, ২০২২ প্রধানমন্ত্রী শ্রী নরেন্দ্র মোদী জনগণকে পর্যটনের সময় সীমা দর্শনে নাদাবেট সহ অন্য সীমান্ত এলাকা ঘুরে দেখার আহ্বান জানিয়েছেন। পর্যটন, সংস্কৃতি ও উত্তর পূর্বাঞ্চলের উন্নয়ন বিষয়ক মন্ত্রী জি কিষাণ রেড্ডির ট্যুইটের জাবাবে প্রধানমন্ত্রী বলেন; “সীমা দর্শন প্রকল্প পর্যটন ক্ষেত্রে এক নতুন দিক যুক্ত করেছে। এটি সীমান্তে যাঁরা বসবাস করেন তাঁদের সহনশীলতাকে ধন্যবাদ জানানোর সুযোগ দেয়। আমি আপনাদের সকলকে নাদাবেট সহ অন্য সীমান্ত এলাকা ঘুরে দেখার আহ্বান জানাই…”
সড়কপরিবহণ ও মহাসড়ক ক্ষেত্রে ভারত ও সংযুক্ত আরব আমীরশাহীর মধ্যে সহযোগিতা প্রসারের প্রস্তাবে অনুমোদন কেন্দ্রীয় মন্ত্রিসভার

ভারত ও সংযুক্তআরব আমীরশাহী সড়ক পরিবহণ এবং মহাসড়ক ক্ষেত্রে দ্বিপাক্ষিক সহযোগিতার প্রসার ঘটাবে। এ সম্পর্কিত একটি প্রস্তাব আজ অনুমোদিত হ’ল প্রধানমন্ত্রী শ্রী নরেন্দ্র মোদীরনেতৃত্বে অনুষ্ঠিত কেন্দ্রীয় মন্ত্রিসভার বৈঠকে। সহযোগিতা প্রসারের লক্ষ্যেপ্রস্তাবিত মউটি স্বাক্ষরিত হবে ভারতের সড়ক পরিবহণ ও মহাসড়ক মন্ত্রক এবং সংযুক্তআরব আমীরশাহীর যুক্তরাষ্ট্রীয় স্থল ও নৌ-পরিবহণ কর্তৃপক্ষের মধ্যে। প্রস্তাবিতমউটিতে এই দুই দেশের মধ্যে সহযোগিতা প্রসার ও বিনিময় এবং যৌথভাবে কাজ করে যাওয়ারওপর জোর দেওয়া হবে। শুধু তাই নয়, এর সুবাদে পরিকাঠামো প্রসারের ক্ষেত্রে বিনিয়োগবৃদ্ধির পাশাপাশি সার্বিকভাবে দক্ষতাও বৃদ্ধি পাবে। এর ফলশ্রুতিতে দক্ষ,ব্যয়সাশ্রয়ী, নিরাপদ এবং পরিবেশ-বান্ধব এক সড়ক পরিবহণ ব্যবস্থা গড়ে উঠবে দুটিদেশেই।
ভূবনেশ্বের এসইউএম হাসপাতালে অগ্নি দুর্ঘটনায় হতাহতের জন্য এককালীন অনুদান মঞ্জুর প্রধানমন্ত্রীর

প্রধানমন্ত্রী শ্রী নরেন্দ্র মোদী ওড়িশার ভূবনেশ্বরে এসইউএম হাসপাতালে অগ্নিদুর্ঘটনায় হতাহতদের জন্য এককালীন অনুদান মঞ্জুর করেছেন। নিহতদের প্রত্যেকের পরিবারবর্গকে ২ লক্ষ টাকা করে এবং গুরুতর আহতদের প্রত্যেককে ৫০ হাজারটাকা করে অনুদান দেওয়া হবে। গত ১৭ অক্টোবর ভূবনেশ্বরের ওই হাসপাতালে এই দুর্ঘটনাঘটে। /
শ্রী পেজাওয়ার মঠের শ্রী বিশ্বেশ তীর্থের প্রয়াণে প্রধানমন্ত্রীর শোক জ্ঞাপন

প্রধানমন্ত্রী শ্রী নরেন্দ্র মোদী উডুপির শ্রী পেজাওয়ার মঠের শ্রী বিশ্বেশ তীর্থের প্রয়াণে শোকপ্রকাশ করেছেন। এক শোকবার্তায় প্রধানমন্ত্রী বলেন, ‘শ্রী পেজাওয়ার মঠের শ্রী বিশ্বেশ তীর্থ স্বামীজি লক্ষ লক্ষ মানুষের হৃদয়ে সর্বদা থাকবেন, যাঁদের কাছে তিনি পথপ্রদর্শক। তিনি ছিলেন সেবা ও আধ্যাত্বিকতার উৎস, যিনি ন্যায় ও দয়াশীল সমাজের লক্ষ্যে নিরলস কাজ করে গেছেন। ওঁ শান্তি।’ শ্রী বিশ্বেশ তীর্থ স্বামীজির থেকে আমি বিভিন্ন সময় অনেক কিছু শেখার সৌভাগ্য অর্জন করেছি। পবিত্র গুরু পূর্ণিমার দিন আমাদের সাম্প্রতিকতম সাক্ষাৎটি চিরস্মরণীয় হয়ে থাকবে। তাঁর নিষ্পাপ জ্ঞান সর্বদায় আলাদা মাত্রা বহন করে। তাঁর অগণিত ভক্তকে আমি সমবেদনা জানাচ্ছি।
গ্রামাঞ্চলে বাসস্থান নির্মাণের কাজকে উৎসাহ দিতে একটি নতুন কর্মসূচিতে অনুমোদন কেন্দ্রীয় মন্ত্রিসভার

গ্রামাঞ্চলে বাসস্থান নির্মাণে উৎসাহদানের লক্ষ্যে একটি নতুন কর্মসূচি আজ অনুমোদিত হল প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত কেন্দ্রীয়মন্ত্রিসভার বৈঠকে। এই কর্মসূচির আওতায় গৃহীত ঋণের ওপর সুদে ভর্তুকি সহায়তা দেবে কেন্দ্রীয় সরকার। ‘প্রধানমন্ত্রী আবাস যোজনা (গ্রামীণ)’-এর আওতার বাইরে নির্মিত গ্রামীণ বাসস্থানের ক্ষেত্রে এই ভর্তুকি সহায়তার সুযোগ পাওয়া যাবে। এই কর্মসূচির মাধ্যমে গ্রামবাসীরা নতুন বাসস্থান নির্মাণ কিংবা বর্তমানেরবাসস্থানটি একটি পাকা বাড়ি রূপে গড়ে তুলতে পারবেন। এজন্য যাঁরা ঋণ গ্রহণ করবেন,তাঁদের ২ লক্ষ টাকা পর্যন্ত গৃহীত ঋণের ক্ষেত্রে সরকারি ভর্তুকির সুযোগসম্প্রসারিত হবে। এই কর্মসূচি রূপায়িত হবে জাতীয় আবাসন ব্যাঙ্ক (এন এইচ বি)-এর মাধ্যমে।প্রধানামন্ত্রী আবাস যোজনা (গ্রামীণ) অনুসারে প্রয়োজনীয় প্রযুক্তিগত সাহায্য ওপরামর্শ দেওয়া হবে সরকারের পক্ষ থেকে। এই নতুন কর্মসূচিটি রূপায়িত হলে গ্রামাঞ্চলেবাসস্থানের সংখ্যা বৃদ্ধি পাওয়ার পাশাপাশি, দরিদ্র গ্রামীণ বাসস্থান নির্মাণেরকাজে রুজি-রোজগারেরও সংস্থান হবে বলে আশা করা হচ্ছে।
‘মুদ্রা’ ঋণের ক্ষেত্রে ঋণ ফেরত নিশ্চিত করতে তহবিল গঠন : সম্মতি কেন্দ্রীয় মন্ত্রিসভার

বিভিন্ন ব্যাঙ্ক ও আর্থিক প্রতিষ্ঠানের দেওয়া ‘মুদ্রা’ ঋণের ক্ষেত্রে আর্থিক ঝুঁকি কমাতে তহবিল গঠনের প্রস্তাবে সম্মতি দিল কেন্দ্রীয় মন্ত্রিসভা। আজ প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত কেন্দ্রীয় মন্ত্রিসভার বৈঠকে ‘মুদ্রা’ ঋণের ক্ষেত্রে ঋণ ফেরত নিশ্চিত করতে তহবিল গঠন এবং ‘মুদ্রা লিমিটেড’কে ‘মুদ্রা ক্ষুদ্র শিল্প উন্নয়ন ব্যাঙ্ক’-এ রূপান্তরের বিষয় দুটিতে অনুমোদন দেওয়া হল। ভারতের ক্ষুদ্র শিল্পোন্নয়ন ব্যাঙ্ক (এস আই ডি বি আই)-এর একটি সহযোগী ব্যাঙ্ক হিসেবে কাজ করবে এই ‘মুদ্রা ব্যাঙ্ক’। সূচনায় ক্ষুদ্র ও অতিক্ষুদ্র শিল্প ও বাণিজ্য ক্ষেত্রে ঋণদানের ক্ষেত্রে ১ লক্ষ কোটি টাকা পর্যন্ত সরকারি নিশ্চয়তার আশ্বাস দেওয়া হবে। প্রকল্পের মূল বিষয়গুলি হল – ৮ এপ্রিল, ২০১৫ তারিখ থেকে প্রধানমন্ত্রী মুদ্রা যোজনার আওতায় মঞ্জুরিকৃত ঋণের ক্ষেত্রে ঋণ ফেরতের আশ্বাস পাওয়া যাবে। এর ফলে, সংশ্লিষ্ট ব্যাঙ্ক ও আর্থিক সংস্থাগুলির ঋণদানের ক্ষেত্রে আর্থিক ক্ষতির ঝুঁকি অনেকটাই কমে যাবে। এই তহবিল পরিচালনার দায়িত্ব দেওয়া হবে ‘জাতীয় ঋণ ফেরত নিশ্চিতকরণ অছি সংস্থা’ (এন সি জি টি সি লিমিটেড)-কে। এটি পুরোপুরিভাবে একটি কেন্দ্রীয় সরকারি সংস্থা। এছাড়াও, ঋণ খেলাপের ক্ষেত্রে দেওয়া ঋণের অন্তত ৫০ শতাংশ পর্যন্ত ফেরত পাওয়ার বিষয়টিও এর ফলে নিশ্চিত হবে। /
‘নির্বাচনগণতন্ত্রের উদযাপন’: জাতীয় ভোটার দিবস উপলক্ষে প্রধানমন্ত্রীর বার্তা

জাতীয় ভোটার দিবস উপলক্ষে নাগরিকদের অভিনন্দন জানিয়েছেন প্রধানমন্ত্রী শ্রী নরেন্দ্রমোদী। নির্বাচনকে গণতন্ত্রের উৎসব বলে বর্ণনা করে সকল ভোটারকেই তাঁদেরভোটাধিকারপ্রয়োগের আহ্বান জানিয়েছেন তিনি। বয়স ১৮ বছর পূর্ণ হলে দেশের তরুণরা যাতে ভোটারতালিকায় তাঁদের নাম নথিভুক্ত করেন সেজন্যও তাঁদের উদ্বুদ্ধ করেন প্রধানমন্ত্রী। এইউপলক্ষে প্রধানমন্ত্রী তাঁর বার্তায় বলেছেন, “জাতীয় ভোটার দিবস উপলক্ষে আপনাদেরসকলকে জানাই আমার শুভেচ্ছা ও অভিনন্দন। আমরা অভিনন্দন জানাই নির্বাচন কমিশনকে,সম্মান জানাই গণতন্ত্রে তাদের গুরুত্বপূর্ণ ভূমিকার প্রতি। নির্বাচনহল গণতন্ত্রের উদযাপন। কারণ তার মধ্য দিয়েই জনসাধারণের ইচ্ছার প্রতিফলন ঘটে যাগণতন্ত্রের এক সর্বোচ্চ সাফল্য। যোগ্যসকল নির্বাচকদেরই আমি আহ্বান জানাই তাঁদের ভোটাধিকার প্রয়োগের জন্য। আহ্বান জানাইআমার তরুণ বন্ধুদের যাতে বয়স ১৮ বছর পূর্ণ হলেই তাঁরা ভোটার হিসেবে নিজেদের নামনথিভুক্ত করেন।”
প্রধানমন্ত্রী সর্বভারতীয় ব্যাঘ্র পরিসংখ্যান ২০১৮’র চতুর্থ পর্যায় প্রকাশ করলেন

আন্তর্জাতিক ব্যাঘ্র দিবস উপলক্ষে প্রধানমন্ত্রী শ্রী নরেন্দ্র মোদী নতুন দিল্লির লোক কল্যাণ মার্গে সর্বভারতীয় ব্যাঘ্র পরিসংখ্যান ২০১৮’র চতুর্থ পর্যায়ের প্রকাশ করেন। এই সমীক্ষা অনুযায়ী ভারতে ২০১৮ সালে বাঘের সংখ্যা বেড়ে হয়েছে ২ হাজার ৯৬৭। এই উপলক্ষে আয়োজিত অনুষ্ঠানে প্রধানমন্ত্রী একে ভারতের এক ঐতিহাসিক সাফল্য বলে বর্ণনা করেছেন। ব্যাঘ্র সংরক্ষণে ভারতের অঙ্গীকারের কথা ব্যক্ত করে প্রধানমন্ত্রী এই কাজে জড়িত সংশ্লিষ্ট সকলের ভূমিকার প্রশংসা করেন। তিনি একে ‘সংকল্প সে সিদ্ধি’র আদর্শ উদাহরণ বলে উল্লেখ করেন। তিনি বলেন, ভারতের জনগণ যে কাজটি করার সিদ্ধান্ত নেন, কোনও শক্তিই সেটিকে প্রতিহত করতে পারে না। প্রধানমন্ত্রী বলেন, ভারতে এখন প্রায় ৩ হাজার বাঘের বাস, যা বিশ্বে বাঘের বৃহৎ বিচরণ ক্ষেত্র। শ্রী নরেন্দ্র মোদী বলেন, পরিবেশ সংরক্ষণে বিশেষ উদ্যোগ গ্রহণ অত্যন্ত জরুরি। একাজে নির্দিষ্ট কয়েকজনের পরিবর্তে সামগ্রিকভাবে সকলকে একযোগে কাজ করতে হবে। তিনি বলেন, উন্নয়ন ও পরিবেশের মধ্যে ভারসাম্য রেখে চলতে হবে। আমাদের অর্থনীতিতে সংরক্ষণের ব্যাপারে বিশেষ আলাপ-আলোচনার প্রয়োজন রয়েছে। আমাদের নাগরিকদের জন্য আরও গৃহ নির্মান করতে হবে। একই সঙ্গে, বন্যপ্রাণীদের জন্য উপযুক্ত বিচরণভূমি সৃষ্টি করতে হবে। ভারতের সামুদ্রিক প্রাণী-নির্ভর একটি সমৃদ্ধ অর্থনীতি ও বাস্তুতন্ত্র গড়ে উঠবে। প্রধানমন্ত্রী আশা প্রকাশ করেন, ভারত আর্থিক দিক থেকে এবং পরিবেশগতভাবে সমৃদ্ধ হয়ে উঠবে। দেশে আরও সড়ক নির্মাণ, রেল যোগাযোগ ব্যবস্থার উন্নতির পাশাপাশি, পরিচ্ছন্ন নদী এবং সবুজায়ন বৃদ্ধি পাবে। বিগত পাঁচ বছরে পরবর্তী প্রজন্মের জন্য দ্রুতগতিতে পরিকাঠামো নির্মাণের পাশাপাশি, বনাঞ্চল বৃদ্ধি পেয়েছে। ২০১৪ সালে সংরক্ষিত অঞ্চলের পরিমাণ ছিল ৬৯২টি। ২০১৯ – এ তা বেড়ে হয়েছে ৮৬০। ২০১৪ সালে সম্প্রদায়গত অভয়ারণ্যের সংখ্যা ছিল ৪৩, যা এখন বেড়ে হয়েছে ১০০। শ্রী মোদী বলেন, স্বচ্ছ জ্বালানি ও পুনর্নবীকরণযোগ্য জ্বালানি-ভিত্তিক অর্থনীতি গড়ে তুলতে ভারত সংকল্পবদ্ধ। দেশের শক্তি উৎপাদনে বর্জ্য ও জৈব পদার্থ ব্যবহার করা হচ্ছে। রান্নার গ্যাসের জন্য ‘উজ্জ্বলা’ এবং এলইডি বাল্বের জন্য ‘উজালা’ প্রকল্পের অগ্রগতির কথাও তিনি উল্লেখ করেন। ব্যাঘ্র সংরক্ষণের জন্য প্রধানমন্ত্রী আরও বেশি উদ্যোগের ওপর জোর দেন। অনুষ্ঠানে পরিবেশ, বন ও জলবায়ু পরিবর্তন দপ্তরের মন্ত্রী শ্রী প্রকাশ জাভড়েকর, প্রতিমন্ত্রী শ্রী বাবুল সুপ্রিয় এবং মন্ত্রকের সচিব শ্রী সি কে মিশ্র উপস্থিত ছিলেন।
জার্মানীর হ্যানোভারের কুলেমানস্ট্রেসিতে মহাত্মা গান্ধীর প্রতিকৃতির উন্মোচন অনুষ্ঠানে প্রধানমন্ত্রীর ভাষণ

নয়াদিল্লি, ১৩ এপ্রিল, ২০১৫ জার্মানীর হ্যানোভারের কুলেমানস্ট্রেসিতে মহাত্মা গান্ধীর প্রতিকৃতি উন্মোচন করে প্রধানমন্ত্রী শ্রী নরেন্দ্র মোদী বলেন, মহাত্মা গান্ধী গত শতাব্দীতে ভারতে জন্ম নিলেও, তিনি কেবল ভারতেরই ছিলেন না। তিনি যুগপুরুষ ছিলেন। যুগ যুগ ধরে যখনই মানবতার চর্চা হয়েছে বা হবে তখনই মহাত্মা গান্ধীর জীবন, তাঁর বচন, তাঁর সংকল্প – প্রত্যেকটিই সংকটকালে মার্গ দর্শন করবে। বিশ্ব দুটি সংকটের সম্মুখীন। এক উগ্রপন্থা, অপরটি বিশ্বের উষ্ণায়ন। সমগ্র বিশ্ব এ বিষয়ে চিন্তিত এবং এহেন সমস্যার সমাধানে মহাত্মা গান্ধীর বিচার-বিবেচনাতেই পাওয়া সম্ভব। ওঁর আদর্শ থেকেই পাওয়া সম্ভব। তিনি যথার্থই প্রকৃতিকে ভালোবাসতেন। প্রকৃতির পাশাপাশি, জীবনাঙ্গিক কথাবার্তাও তিনি বলেছেন এবং পরিবেশ রক্ষার জন্য তিনি বিশেষ সচেতনও ছিলেন। প্রধানমন্ত্রী বলেন, ঐ সময় পরিবেশ নিয়ে চর্চা হত না। তবে, মানুষকে পরিবেশের প্রতি আগ্রহী করার জন্য তিনি তাঁর জীবনধারণের মাধ্যমে এ বিষয়ে বার্তা দিয়েছেন। বিশ্ব আজ রক্তরঞ্জিত। মানবজীবনে উগ্রপন্থার ছায়া এসে মানবতাকেই ধ্বংস করতে চাইছে। এ সময়ে মহাত্মা গান্ধীর অহিংসা বা তাঁর সহনশীলতার বার্তা এবং ভারতবর্ষের বিশ্বের প্রতি ‘বসুধৈব কুটিম্বকম’-এর বার্তা মানবতাকে রক্ষা করার এক উত্তম পন্থা এবং এই অর্থে মহাত্মা গান্ধী এখনও সম্পূর্ণ মানবজাতির সামনে এক আদর্শ, প্রেরণাস্বরূপ। শ্রী মোদী মেয়র স্টিফান তথা হ্যানোভারবাসীর কাছে কৃতজ্ঞতা প্রকাশ করেন মহাত্মা গান্ধীর প্রতিকৃতিকে সেখানে স্থান করে দেওয়ার জন্য। তিনি জানতে পেরেছেন, ঐ শহরের মানুষ ভোট দিয়ে জানিয়েছে সেখানে মহাত্মা গান্ধীর প্রতিকৃতি রাখার প্রয়োজনীয়তার কথা। লোকতান্ত্রিক ব্যবস্থার মাধ্যমে মহাত্মা গান্ধীর প্রতিকৃতি স্থাপন, হ্যানোভারের প্রত্যেক নাগরিকের কাছে গর্বের বিষয়, জার্মানির কাছে গর্বের বিষয় এবং সর্বোপরি সকল ভারতবাসীর কাছে গর্বের বিষয়। মানবতায় বিশ্বাস রয়েছে বিশ্বের প্রত্যেক ব্যক্তির কাছে আজ এক গর্বের দিন বলে প্রধানমন্ত্রী তাঁর অভিমত ব্যক্ত করেন। পরিশেষে তিনি পুনরায় মেয়র স্টিফানকে অভিনন্দন জানান, ধন্যবাদও জ্ঞাপন করেন।
প্রধানমন্ত্রীর সঙ্গে সাক্ষাৎ করলেন কানাডার বিরোধী দলের নেতা অ্যান্ড্রু শিয়ার

কানাডার কনজারভেটিভ দলের নেতা শ্রী অ্যান্ড্রু শিয়ার আজ (৯ই অক্টোবর) প্রধানমন্ত্রী শ্রী নরেন্দ্র মোদীর সঙ্গে সাক্ষাৎ করেন। শ্রী শিয়ার বর্তমানে কানাডার বিরোধী দলের নেতাও। শ্রী শিয়ারের সঙ্গে আলাপ-আলোচনার সময় শ্রী মোদী জানান, ২০১৫ সালে তাঁর কানাডা সফরের সময় থেকেই কানাডা এবং ভারতের মধ্যে সম্পর্ক কৌশলগত অংশীদারিত্বের পর্যায়ে পৌঁছয়। ভারত-কানাডার দ্বিপাক্ষিক এই সহযোগিতার সম্পর্ককে বিভিন্ন দিকে সম্প্রসারিত করার আহ্বান জানান প্রধানমন্ত্রী। এই পরিপ্রেক্ষিতে শ্রী শিয়ারও দু’দেশের মধ্যে মৈত্রীর সম্পর্ক আরও বাড়ানোর ওপর জোর দেন। পরিশেষে, শ্রী শিয়ারের চলতি ভারত সফর ইতিবাচক ব্যাপারে প্রধানমন্ত্রী আশা প্রকাশ করেন। প্রসঙ্গত, শ্রী শিয়ার ভারতে আসেন গত ৭ই অক্টোবর। থাকবেন ১৩ই অক্টোবর পর্যন্ত।
আসন্ন উরস্‌ উৎসবের সাফল্য কামনা করলেন প্রধানমন্ত্রী

আজমের শরীফে খাজা মইনুদ্দিন চিস্তির দরগায় ‘চাদর’ অর্পণ করার জন্য প্রধানমন্ত্রী শ্রী নরেন্দ্র মোদী আজ নয়াদিল্লিতে তা তুলে দিলেন কেন্দ্রীয় সংখ্যালঘু বিষয়ক তথা সংসদীয় প্রতিমন্ত্রী শ্রী মুখতার আব্বাস নকভি এবং প্রধানমন্ত্রীর দপ্তরের প্রতিমন্ত্রী ডঃ জিতেন্দ্র সিং-এর হাতে। বাৎসরিক উরস্‌ উৎসব উপলক্ষে বিশ্বে খাজা মইনুদ্দিন চিস্তির ভক্ত অনুগামীদের শুভেচ্ছা ও অভিনন্দন জানিয়েছেন প্রধানমন্ত্রী শ্রী নরেন্দ্র মোদী। এক বার্তায় তিনি বলেছেন : “ভারতের মহান আধ্যাত্মিক ঐতিহ্যের প্রতীক হলেন খাজা মইনুদ্দিন চিস্তি। গরিব নওয়াজের মানবসেবা আগামী প্রজন্মগুলির কাছে বিশেষ অনুপ্রেরণা হয়ে থাকবে। আসন্ন উরস্‌ উৎসবের আমি সাফল্য কামনা করি”।
বৃটিশ প্রধানমন্ত্রীকে ভারতীয় প্রধানমন্ত্রীর উপহার

প্রধানমন্ত্রী শ্রী নরেন্দ্র মোদি আজ বৃটিশ প্রধানমন্ত্রী ডিভিড ক্যামেরুনকে বই রাখার জন্য কাঠ, মার্বেল এবং রূপা দিয়ে তৈরি একজোড়া বুক-এন্ডস্‌ উপহার দিয়েছেন। প্রতিটি বুক-এন্ড-এর কেন্দ্রে একটি করে রৌপ্য নির্মিত ঘন্টা রয়েছে। মানুষের অন্তর্নিহিত জ্ঞান তথা শুভ শক্তির প্রতীক হল রৌপ্য ঘন্টা। এগুলির মধ্যে ভাগবদ্‌ গীতার শ্লোক সংস্কৃত ভাষায় খোদিত রয়েছে। সাথে রয়েছে এই শ্লোকের ইংরাজী অনুবাদও। এই ১৫-১৬ নং শ্লোক দুটি ভাগবদ্‌ গীতার ১৩তম অধ্যায় থেকে নেওয়া হয়েছে। প্রতিটি ঘন্টায় একটি করে শ্লোক খোদাই করা হয়েছে। সমস্ত জীবিতের অন্তরে ও বাইরে তিনি বর্তমান, তিনি জড় অথচ চলয়মান, তিনি ততই সৃক্ষ্ম যে ইন্দ্রিয়গুলির অনুভূতির বাইরে, তিনি বহুদূরে অবস্থিত, তবুও তিনি সকলের খুব কাছেই রয়েছেন।(১৫ নং শ্লোক-এর বঙ্গানুবাদ) তিনি অবিভক্ত, যদিও তাঁকে সমস্ত ভূতে বিভক্ত বলে মনে হয়। তিনি সর্বভূতের পালক, সৃষ্টিকর্তা এবং সংহার কর্তা। (১৬ নং শ্লোক-এর বঙ্গানুবাদ) প্রধানমন্ত্রী ক্যামেরুন প্রথম বিশ্ব যুদ্ধের উপর বরার্ট গ্রেভস্‌-এর লেখা গুডবাই টু অল দ্যাট পছন্দ করেন। ক্যামেরুনের এই পছন্দের কথা মাথায় রেখে প্রধানমন্ত্রী শ্রী মোদি তাঁকে ডিভিড ওমিসি’র ইন্ডিয়ান ভয়েসেস্‌ অব দ্যা গ্রেট ওয়ার উপহার দেন। বৃটেনের ফার্স্ট লেডি’কে প্রধানমন্ত্রী শ্রী মোদি কেরালার অভিনব হস্তশিল্প অরনমুলা ধাতব আয়না এবং কিছু পসমিনা শাল উপহার দিয়েছেন। ..
নববর্ষের প্রাক্কালে দেশ জুড়ে বিভিন্ন উৎসব উপলক্ষে জনসাধারণকে প্রধানমন্ত্রীর অভিনন্দন

প্রধানমন্ত্রী শ্রী নরেন্দ্র মোদী নববর্ষের প্রাক্কালে দেশ জুড়ে বিভিন্ন উৎসব উপলক্ষে জনসাধারণকে শুভেচ্ছা জানিয়েছেন।এক বার্তায় তিনি বলেছেন, “নববর্ষের প্রাক্কালে দেশ জুড়ে মানুষ বিভিন্ন উৎসব উদযাপন করতে চলেছেন বলে তাঁদের অভিনন্দন জানাই। এই নতুন বছর তাঁদের জন্য আনন্দও সমৃদ্ধি নিয়ে আসুক এই কামনাই করি। পবিত্র চেতি চাঁদ উপলক্ষে আমার সিন্ধ্রি বন্ধুদের জানাই শুভকামনা। আমরা ভগবান ঝুলেলাল-এর প্রতি প্রণত হই এবং তাঁর স্বর্গীয় আশীর্বাদ প্রার্থনা করি। মহারাষ্ট্র গুড়ি পাড়ওয়া উপলক্ষে সকল বন্ধুদের জন্য রইল শুভেচ্ছা। আগামী বছর সুখ ও সাফল্যে পরিপূর্ণ হয়ে ঘটনাবহুল হয়ে উঠুক এই কামনা করি। উগাড়ির বিশেষ দিবস উপলক্ষে প্রত্যেককে জানাই অভিনন্দন। নতুন বছর আমাদের সমাজে শান্তি ও সমৃদ্ধি বয়ে নিয়ে আসুক। আমার নাগরিক বন্ধুদের জানাই নভরেহ্‌-এর অভিনন্দন। আগামী বছরটি আমাদের জীবনে সুখ ও সম্প্রীতি বৃদ্ধি করুক এই কামনা করি। মণিপুরের অসাধারণ মানুষজনকে সাজিবু চেইরাওবা-র অভিনন্দন। নতুন বছর আপনাদের সব কামনা পূর্ণ করুক এই প্রার্থনাই করি”।
ডিজিটাল প্রযুক্তি সম্পর্কে সিসকো-র চেয়ারম্যানের সঙ্গে মত বিনিময় প্রধানমন্ত্রী শ্রী নরেন্দ্র মোদীর

সিসকো-র চেয়ারম্যান মিঃ জন চেম্বার্স আজ সাক্ষাৎ করেন প্রধানমন্ত্রী শ্রী নরেন্দ্র মোদীর সঙ্গে। সাক্ষাৎকারকালে দেশের ডিজিটাল কর্মসূচির দ্রুত রূপায়ণে সিসকো-র প্রস্তাব ও পরিকল্পনার বিষয়টি সম্পর্কে প্রধানমন্ত্রীকে অবহিত করেন মিঃ চেম্বার্স। ‘ডিজিটাল ইন্ডিয়া‘, ‘স্কিল ইন্ডিয়া’, ‘মেক ইন ইন্ডিয়া’, ‘স্টার্ট আপ ইন্ডিয়া’, ‘স্মার্ট নগরী’ এবং ‘সাইবার নিরাপত্তা’ সংক্রান্ত কর্মসূচি রূপায়ণে প্রধানমন্ত্রীর চিন্তাভাবনা ও উদ্যোগের সঙ্গে সিসকো-র প্রস্তাব ও পরিকল্পনাগুলি সম্পৃক্ত বলে মন্তব্য করেন চেয়ারম্যান জন চেম্বার্স। সিসকো-র এই উদ্যোগের বিশেষ প্রশংসা করে প্রধানমন্ত্রী বলেন, ভর্তুকি সহায়তাদানের ক্ষেত্রে যাবতীয় ফাঁকফোকর দূর করা সম্ভব হয়েছে ডিজিটাল প্রযুক্তি প্রয়োগের মাধ্যমে। সাইবার নিরাপত্তা ক্ষেত্রে সহযোগিতার সম্ভাব্য দিকগুলি সম্পর্কে তিনি আলোচনা করেন সিসকো-র চেয়ারম্যানের সঙ্গে। সেইসঙ্গে, দূর-শিক্ষাপ্রসারের কাজে ডিজিটাল প্রযুক্তির সুফলের কথাও উঠে আসে প্রধানমন্ত্রীর বক্তব্যে।
বিশিষ্ট সঙ্গীত নির্দেশক শ্রী রবীন্দ্র জৈন-এর মৃত্যুতে প্রধানমন্ত্রীর শোক প্রকাশ

প্রধানমন্ত্রী শ্রী নরেন্দ্র মোদী বিশিষ্ট সুরকার শ্রী রবীন্দ্র জৈন-এর প্রয়াণে শোক প্রকাশ করেছেন। প্রধানমন্ত্রী বলেছেন, “শ্রী রবীন্দ্র জৈন তাঁর বহুমুখী সঙ্গীত প্রতিভা ও অদম্য লড়াকু মনোভাবের জন্য স্মরণীয় হয়ে থাকবেন। ওঁর প্রয়াণে আমি ব্যথিত। ওঁর শোকসন্তপ্ত পরিবারবর্গ ও অনুরাগীদের প্রতি আমার সমবেদনা রইল।
নাহারলাগুন ও নয়াদিল্লির মধ্যে বাতানুকূল এক্সপ্রেস ট্রেন এবং নাহারলাগুন ও গুয়াহাটির মধ্যে ইন্টারসিটি এক্সপ্রেস ট্রেনের যাত্রা সূচনা করলেন প্রধানমন্ত্রী

অরুণাচলপ্রদেশে প্রধানমন্ত্রী অরুণাচল আজ `গতি` ও `শক্তি` দুটোই পাচ্ছে দারিদ্র্যের বিরুদ্ধে লড়াইয়ে বিদ্যুৎ ও শিক্ষাই হল শ্রেষ্ঠ হাতিয়ার হারমুতি – নাহারলাগুন রেল লাইন জাতির উদ্দেশে উৎসর্গ নাহারলাগুন ও নয়াদিল্লির মধ্যে বাতানুকূল এক্সপ্রেস ট্রেন এবং নাহারলাগুন ও গুয়াহাটির মধ্যে ইন্টারসিটি এক্সপ্রেস ট্রেনের যাত্রা সূচনা অরুণাচল উৎসব, ২০১৫`র সূচনা ২৯তম রাজ্যস্থাপনা দিবস উপলক্ষে স্মারকগ্রন্থ প্রকাশ ইটানগরের জন্য জল সরবরাহ প্রকল্পের সূচনা ১৩২ কিলোভোল্ট বিশিষ্ট বিদ্যুৎ সরবরাহ লাইনের ভিত্তিপ্রস্তর স্থাপন নয়াদিল্লি, ২০ ফেব্রুয়ারি, ২০১৫ প্রধানমন্ত্রী শ্রী নরেন্দ্র মোদী বলেছেন, অরুণাচল প্রদেশ আজ `গতি` ও `শক্তি` – দুটোই পাচ্ছে। কেবলমাত্র শ্লোগান দিয়ে দারিদ্র্য দূর হতে পারে না বলে মন্তব্য করে প্রধানমন্ত্রী বলেন, আজ যে প্রকল্পগুলির সূচনা হচ্ছে, তা একদিকে যেমন যোগাযোগ ব্যবস্থায় উন্নতি ঘটাবে অন্যদিকে তেমনই বিদ্যুৎ সংযোগ প্রদান করবে এবং এগুলি দারিদ্র্যের বিরুদ্ধে লড়াইয়ে মজবুত হাতিয়ার হয়ে উঠবে। হারমুতি – নাহারলাগুন রেল লাইনটি জাতির উদ্দেশে উৎসর্গ করে তিনি ইটানগরে এক বিপুল জনসমাবেশে ভাষণ দিচ্ছিলেন। প্রধানমন্ত্রী নাহারলাগুন ও নয়াদিল্লির মধ্যে একটি বাতানুকূল এক্সপ্রেস ট্রেনের এবং নাহারলাগুন ও গুয়াহাটির মধ্যে একটি ইন্টারসিটি এক্সপ্রেসের যাত্রা সূচনা করেন। প্রধানমন্ত্রী অরুণাচল উৎসব, ২০১৫`র উদ্বোধন করে অরুণাচলপ্রদেশের ২৯তম রাজ্যস্থাপনা দিবস উপলক্ষ্যে একটি স্মরকগ্রন্থ আনুষ্ঠানিক প্রকাশ করেন। ইটানগরের জন্য একটি জল সরবরাহ প্রকল্পের সূচনা করে তিনি ১৩২ কিলোভোল্টের একটি বিদ্যুৎ সরবরাহ লাইনের ভিত্তিপ্রস্তর স্থাপন করেন। প্রধানমন্ত্রী জোর দিয়ে বলেন যে, যোগাযোগ ব্যবস্থায় ঘাটতি উত্তর-পূর্বের উন্নয়ন না হওয়ার সব থেকে বড় কারণ এবং এই প্রকল্পগুলি যোগাযোগ ব্যবস্থার উন্নতিতে সাহায্য করবে। অরুণাচলপ্রদেশে ব্যাপক জলবিদ্যুৎ উৎপাদনের সম্ভাবনার কথা উল্লেখ করে প্রধানমন্ত্রী উদাহরণ দিয়ে বলেন, নেপাল ও ভূটান তাদের অর্থনীতির পরিবর্তনের কিভাবে জলবিদ্যুৎ ক্ষেত্রকে কাজে লাগাচ্ছে এবং ভারতেও হিমাচলপ্রদেশ এই ক্ষেত্রে কি সাফল্য অর্জন করেছে। তিনি বলেন, অরুণাচল প্রদেশ গোটা দেশকে বিদ্যুৎ সরবরাহ করতে পারে। এই রাজ্যে জলবিদ্যুৎ উৎপাদন সম্ভাবনার বিকাশের জন্য আহ্বান জানিয়ে তিনি জলবিদ্যুৎ প্রকল্প গড়ে তোলার কারণে অন্যত্র সরে যাওয়া মানুষকে ক্ষতিপূরণ দেওয়ার কথাও বলেন। প্রধানমন্ত্রী বলেন, উত্তর – পূর্বে নতুন ছয়টি কৃষি বিশ্ববিদ্যালয় স্থাপনের পরিকল্পনা নিয়েছে কেন্দ্রীয় সরকার। কৃষি বিশ্ববিদ্যালয়গুলি স্থাপিত হলে এই অঞ্চল সমগ্র বিশ্বের কাছে জৈব চাষাবাদের দিক থেকে অন্যতম প্রধান কেন্দ্র হয়ে উঠতে পারে। তিনি জানান, এফ.এম. রেডিও পরিষেবা এই অঞ্চলে সম্প্রসারিত করা হবে। তিনি আরও বলেন, `মেক ইন ইন্ডিয়া` – এর একটি অভিন্ন অঙ্গ হিসাবে `মেক ইন নর্থ-ইস্টের` পরিকল্পনা করা হচ্ছে। প্রধানমন্ত্রী বলেন, উন্নয়নের ক্ষেত্রে যে সকল বাধা-বিপত্তি রয়েছে তা দূর করতে কেন্দ্রীয় মন্ত্রী ও কেন্দ্র সরকারের উচ্চপদস্থ আধিকারিকরা উত্তর-পূর্বের রাজ্যগুলির সঙ্গে এখন ঘনিষ্ঠ সমন্বয় বজায় রেখে কাজ করছে। এই উপলক্ষ্যে, অরুণাচল প্রদেশের রাজ্যপাল লেঃ জেনারেল (অবসরপ্রাপ্ত) নির্ভয় শর্মা, রাজ্যের মুখ্যমন্ত্রী শ্রী নবম টুকি, কেন্দ্রীয় রেল মন্ত্রী শ্রী সুরেশ প্রভু, রেল প্রতিমন্ত্রী শ্রী মনোজ সিনহা ও স্বরাষ্ট্র প্রতিমন্ত্রী শ্রী কিরেন রিজিজু উপস্থিত ছিলেন।
কেন্দ্রীয় সরকারি কর্মীদের অতিরিক্ত ১ শতাংশমহার্ঘ ভাতা এ বছরের ১ জুলাই থেকে  :  অনুমোদন কেন্দ্রীয় মন্ত্রিসভার

এবছরের ১ জুলাই থেকে কেন্দ্রীয় সরকারি কর্মীদের আরও এক কিস্তি মহার্ঘ ভাতা বৃদ্ধিরপ্রস্তাব আজ অনুমোদিত হল প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিতকেন্দ্রীয় মন্ত্রিসভার বৈঠকে। ভাতা বৃদ্ধির হার হবে ১ শতাংশ। কেন্দ্রীয় সরকারিপেনশনাররাও জুলাই মাস থেকে অতিরিক্ত ১ শতাংশ হারে মহার্ঘ ত্রাণ (ডিআর) পাবেনমন্ত্রিসভার এই অনুমোদনদানের ফলে। কেন্দ্রীয়সরকারি কর্মী ও পেনশনভোগীরা বর্তমানে যথাক্রমে তাঁদের মূল বেতন ও পেনশনের ৪ শতাংশমহার্ঘ ভাতা ও মহার্ঘ ত্রাণ হিসেবে পেয়ে থাকেন। অতিরিক্ত১ শতাংশ হারে মহার্ঘ ভাতা ও মহার্ঘ ত্রাণ বৃদ্ধি পাওয়ার ফলে ২০১৭-১৮ অর্থবর্ষেরজুলাই থেকে ফেব্রুয়ারি – এই আট মাসে সরকারের ব্যয় হবে ২,০৪৫ কোটি ৫০ লক্ষ টাকা।মন্ত্রিসভার এই সিদ্ধান্ত গ্রহণের ফলে উপকৃত হবেন ৪৯ লক্ষ ২৬ হাজার কেন্দ্রীয়সরকারি কর্মী এবং ৬১ লক্ষ ১৭ হাজার কেন্দ্রীয় সরকারি পেনশনার। /